
Hej ungzone.

Jeg er en pige på tretten år og er pretty much svimmel hele tiden. Især når jeg dyrker sport så sortner det lidt for mine øjne og jeg får hovedpine og bliver svimmel. Jeg dyrker rulleskøjtning på ret højt plan(er blandt de 50-60 bedste børn i dk) så det er træls og rulle rundt og være svimmel. Jeg tror min kost er ret stabil og spiser reglmessigt grønt og rugbrød. Det har stået på i like 6-7 måneder og det er virkelig træls. Er det tegn på noget?

 
Er ofte svimmel
===============



Hej 

Det er svært for mig at sige, om det er tegn på noget bestemt, men jeg synes, du skal tage til læge, så du kan få svar på det. Det lyder ikke så godt, hvis du står på rulleskøjter og er svimmel, så er jeg bare bange for at du en dag vælter og kommer til skade. Derfor synes jeg, det vil være bedst for dig at få snakket med en læge om, det er helt i orden at tage til læge selvom man ikke ved præcist, hvad der er galt. Det ville også være ærgerligt, hvis du fx besvimer og vrider om en dag, det ville ikke være godt for din "karriere" indenfor rulleskøjtning. 

Selvom jeg ikke ved præcist hvorfor du er svimmel, kan man dog sommetider blive svimmel, hvis man presser sig selv for hårdt og ikke har fået nok vand eller har for lavt blodsukker (mangler mad). Så hvis du er begyndt at træne ekstra hårdt, længe eller ofte i de sidste måneder, kan det måske være en forklaring på, hvorfor du er svimmel. Jeg synes dog, du skal tage til læge for en sikkerheds skyld 

Mvh Anne  
 